
[bookmark: _Hlk182905347][bookmark: _Hlk235784227]«Қазақстан Республикасының азаматтық авиациясында медициналық куәландыру және қарап-тексеру қағидаларын бекіту туралы» 
Қазақстан Республикасы Инвестициялар және даму министрінің 
2017 жылғы 5 маусымдағы № 324 және «Авиациялық медициналық сарапшыларды тағайындау қағидаларын бекіту туралы» 2017 жылғы 
13 маусымдағы № 344 бұйрықтарына өзгерістер мен толықтырулар 
енгізу туралы»


[bookmark: z4]БҰЙЫРАМЫН:
[bookmark: _Hlk182905417][bookmark: _Hlk75184282]1. «Қазақстан Республикасының азаматтық авиациясында медициналық куәландыру және қарап-тексеру қағидаларын бекіту туралы» Қазақстан Республикасы Инвестициялар және даму министрінің 2017 жылғы 5 маусымдағы № 324 бұйрығына (Нормативтiк құқықтық актілерiнiң мемлекеттік тіркеу тiзiлiмiнде № 15325 болып тіркелген) мынадай өзгерістер мен толықтырулар енгізілсін:
көрсетілген бұйрықпен бекітілген Қазақстан Республикасының азаматтық авиациясында медициналық куәландыру және қарап-тексеру қағидаларында:
мынадай мазмұндағы 51-1 және 51-2-тармақтармен толықтырылсын:
«51-1. Уәкілетті ұйым медициналық сертификаттың қолданылуын мынадай жағдайларда тоқтата тұрады: 
1) медициналық сертификат иегерінің осы Қағидалардың 27 және 
28-тармақтарының талаптарын бұзуы;
2) медициналық сертификат иегерінің өзіне белгілі және медициналық куәландырудан, медициналық тексеруден өту кезінде және медициналық куәландыру арасындағы кезеңде кәсіптік қызметті жүзеге асыру үшін қауіп төндіретін аурулардың барлығы туралы ақпаратты жасырғаны анықталған;
3) медициналық сертификат иегері медициналық сертификатта белгіленген шектеулердің талаптарын орындамаған;
4) медициналық сертификат иегерінің өтініші бойынша.
Медициналық сертификаттың қолданылуын тоқтата тұру кезеңінде оның иегері қолданыстағы медициналық сертификаттың болуын талап ететін функцияларды орындауға жол берілмейді.
Медициналық сертификаттың қолданылуын тоқтата тұру туралы шешім тексеру материалдары мен өзге де растайтын құжаттар негізінде уәкілетті ұйым басшысының бұйрығымен ресімделеді.
Уәкілетті ұйым медициналық сертификаттың қолданылуын тоқтата тұру туралы хабарламаны медициналық сертификаттың иегеріне және/немесе медициналық сертификаттың иегері бағынысындағы азаматтық авиация ұйымының басшысына осы Қағидаларға 3-1-қосымшаға сәйкес нысан бойынша жолдайды.
Медициналық сертификаттың қолданылуын тоқтата тұру мерзімі бұйрық шығарылған күннен бастап күнтізбелік 90 (тоқсан) күннен аспайды.
Медициналық сертификаттың қолданылуын қалпына келтіру тоқтата тұру себептері жойылғаннан кейін жүзеге асырылады.
51-2. Уәкілетті ұйым медициналық сертификатты мынадай жағдайларда кері қайтарып алады:
1) медициналық сертификат иегері ұсынған құжаттарды бұрмалау арқылы медициналық сертификат алу; 
2) медициналық сертификат иегерінің бір жыл ішінде өзіне белгілі және медициналық куәландырудан, медициналық тексеруден өту кезінде және медициналық куәландыру арасындағы кезеңде кәсіптік қызметті жүзеге асыру үшін қауіп төндіретін аурулардың барлығы туралы ақпаратты жасырғаны қайта анықталған кезде; 
3) медициналық сертификат иегерінің өтініші бойынша; 
4) сот шешімі бойынша. 
Уәкілетті ұйым шешім қабылданған күннен бастап 3 (үш) жұмыс күні мерзімінде медициналық сертификат иегерін және/немесе көрсетілген тұлға өз бағынысындағы азаматтық авиация ұйымының басшысын осы Қағидаларға 
3-1-қосымшаға сәйкес нысан бойынша медициналық сертификатын кері қайтарып алу туралы жазбаша нысанда хабардар етеді.
Медициналық сертификаттың иегері және/немесе медициналық сертификаттың иегері бағынысындағы азаматтық авиация ұйымының басшысы уәкілетті ұйымның хабарламасын алған күннен бастап 5 (бес) жұмыс күні ішінде медициналық сертификатты берген сарапшыға медициналық сертификатты қайтарады.»;
2 және 3-қосымшалар осы бұйрыққа 1 және 2-қосымшаларға сәйкес редакцияда жазылсын;
осы бұйрыққа 3-қосымшаға сәйкес 3-1-қосымшамен толықтырылсын.
2. «Авиациялық медициналық сарапшыларды тағайындау қағидаларын бекіту туралы» Қазақстан Республикасы Инвестициялар және даму министрінің 2017 жылғы 13 маусымдағы № 344 бұйрығына (Нормативтiк құқықтық актілерiнiң мемлекеттік тіркеу тiзiлiмiнде № 15456 болып тіркелген) мынадай өзгерістер енгізілсін:
көрсетілген бұйрықпен бекітілген Авиациялық медициналық сарапшыларды тағайындау қағидаларында:
кіріспе мынадай редакцияда жазылсын:
«Қазақстан Республикасының әуе кеңістігін пайдалану және авиация қызметі туралы» Қазақстан Республикасы Заңының 14-бабы 1-тармағының 
41-80) тармақшасына сәйкес БҰЙЫРАМЫН:»;
1-тармақ мынадай редакцияда жазылсын:
«1. Осы Авиациялық медициналық сарапшыларды тағайындау қағидалары (бұдан әрі – Қағидалар) «Қазақстан Республикасының әуе кеңістігін пайдалану және авиация қызметі туралы» Қазақстан Республикасының Заңының                       (бұдан әрі – Заң) 14-бабы 1-тармағының 41-80) тармақшасына сәйкес әзірленді және авиациялық медициналық сарапшыларды тағайындау тәртібін айқындайды.»;
4-қосымша осы бұйрыққа 4-қосымшаға сәйкес редакцияда жазылсын.
3.	Қазақстан Республикасы Көлік министрлігінің Азаматтық авиация комитеті заңнамада белгіленген тәртіппен:
1)	осы бұйрықты Қазақстан Республикасы Әділет министрлігінде мемлекеттік тіркеуді;
2)	осы бұйрықты бұйрықты ресми жарияланғаннан кейін 
Қазақстан Республикасы Көлік министрлігінің интернет-ресурсында орналастыруды қамтамасыз етсін.
4.	Осы бұйрықтың орындалуын бақылау жетекшілік ететін 
Қазақстан Республикасының Көлік вице-министріне жүктелсін.
5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.


	Қазақстан Республикасы
Көлік министрінің
міндетін атқарушы
	М. Калиакпаров

